การระดมเงินบริจาคช่วยเหลือเฮติ ผ่านทาง Twitters และ Facebook
ข่าวเรื่องแผ่นดินไหวที่เฮติ ยังคงอยู่ในความสนใจของทั่วโลก เวลานี้องค์กรบรรเทาทุกข์ต่างๆ กำลังพยายามระดมความช่วยเหลือ จากผู้คนทั่วโลกเพื
ตั้งแต่เกิดเหตุการณ์แผ่นดินไหวที่เฮติได้มีการส่งข้อความบริจาคเงิน ผ่านทางเว็บไซต์เครือข่ายสังคมออนไลน์อย่าง Twitters และ Facebook อย่างมากมายมหาศาล จนเรียกได้ว่าเป็นปรากฎการณ์ใหม่ คุณDaveTaylor ผู้เชี่ยวชาญด้านเครือข่ายสังคมออนไลน์ กล่าวว่า หากพิมพ์ข้อความในโทรศัพท์มือถือว่าHAITI แล้วส่งไปที่ 90999 นั่นคือคุณกำลังบริจาคเงิน 10ดอลล่าร์ให้แก่สภากาชาด สำหรับความช่วยเหลือที่เฮติ แต่หากต้องการบริจาค 5ดอลล่าร์ ก็ให้พิมพ์ว่า YELE ส่งไปที่กองทุนช่วยเหลือของนักดนตรีWyclef Jean ซึ่งวิธีนี้ เป็นการบริจาคเงินที่สะดวกรวดเร็วสามารถทำได้ง่ายๆ ขณะกำลังนั่งรอเพื่อนทางอาหารกลางวันและถึงแม้จะเป็นเงินไม่มากนัก แค่ 5 หรือ 10 ดอลล่าร์แต่หากรวมคนบริจาคหลายหมื่นหลายแสนคน ก็กลายเป็นเงินบริจาค ที่พอจะช่วยเหลือผู้ประสบภัยในเฮติได้บ้าง คุณTaylor ยังบอกด้วยว่า ความรวดเร็วจากการบริจาคเงิน ผ่านการส่งข้อความผ่านทาง Twitterนี้ ได้ทำให้ปัญหาความล่าช้า เรื่องการส่งเงินช่วยเหลือ เหมือนที่เคยเกิดขึ้นเมื่อครั้งพายุเฮอริเคนKatrina ถล่มรัฐนิวออร์ลีนเมื่อ5 ปีที่แล้วนั้น ได้รับการแก้ไข ทางด้านคุณJimRettow แห่งสภากาชาดอเมริกันในรัฐโคโลราโด้ สนับสนุนว่าเทคโนโลยีการส่งข้อความ ผ่านโทรศัพท์มือถือ ทำให้เงินบริจาค ไปถึงมือชาวเฮติผู้เดือดร้อนโดยตรง ทันกับความต้องการ คุณRettow บอกว่า Twitter ทำให้เกิดการระดมเงินบริจาค อย่างที่ไม่เคยเกิดขึ้นมาก่อนรวดเร็วมากกว่าครั้งพายุเฮอริเคนคาทรีน่าถึง 2 เท่า ด้วยจำนวนเงิน 8ล้านดอลล่าร์ในเวลาเพียง 72 ชั่วโมง และว่าแม้วิธีการบริจาคเงิน ผ่านการส่งข้อความนี้จะยังอยู่ในช่วงการทดลองก่อนนำมาใช้จริง แต่ในภาวะเศรษฐกิจเช่นนี้เมื่อผู้คนสามารถบริจาคเงินก้อนเล็กๆ 5-10 ดอลล่าร์ด้วยวิธีง่ายๆ ผลที่ได้ก็คือน้ำใจที่หลั่งไหลมาอย่างมหาศาลไม่ขาดสายให้แก่ชาวเฮติ ทางด้านคุณJodyPeake โฆษกของบริษัท MGIVE ผู้ให้บริการอินเตอร์เนตในนครเดนเวอร์ซึ่งทำหน้าที่จัดหาบริการส่งข้อความ เพื่อบริจาคเงินให้แก่สภากาชาด และองค์กรการกุศลอื่นๆอธิบายว่าการบริจาคเงินด้วยวิธีนี้ ทำได้ง่ายๆ แค่พิมพ์และส่งข้อความสั้นๆจากโทรศัพท์มือถือเท่านั้น เงินบริจาค ก็จะโอนเข้าสู่บัญชีขององค์กรการกุศลต่างๆ จากนั้นก็รอรับใบเสร็จที่จะรวมกับค่าโทรศัพท์มือถือรายเดือน นอกจากนี้ยังมีเทคโนโลยีอื่นๆ ที่สามารถนำมาใช้ประโยชน์ในการช่วยเหลือผู้ประสบภัยที่เฮติได้ เช่นโอนเงินผ่านทางเว็บไซต์ของสภากาชาด หรือองค์การยูนิเซฟหรือองค์กรอื่นๆที่น่าเชื่อถือ แต่ทั้งนี้ทั้งนั้น สำหรับผู้ที่ไม่เคยชินหรือไม่ต้องการบริจาคเงิน ผ่านทางเทคโนโลยีใหม่ๆ ที่กล่าวมา อาจใช้วิธีแบบเดิมๆ คือโทรศัพท์เข้าไปแสดงความประสงค์กับองค์กรความช่วยเหลือต่างๆ โดยตรงก็ได้ตามความสะดวก